106 SENESCHAUCIE 



le prouost e quant il aura anserche del vn e del autre il 

 deit demander ses acumturs e ses roules del acunte e donkes 

 deit il ver e enquere ky ad bin fet e ky nun e ky ad aprue 

 e ky non e ky ad fet pru e ky nun pru e amenusement e 

 ceus ke il a donkes troua bons e leaus e apruanz il les 

 retigne e face le pur quey e si nul y seit troue ke eit damage 

 fet e nient aprue respoigne de son fet e auge adeu e si le 

 seignur teigne les formes auant dites si put chescun seignur 

 prodomme viure honestement e estre a son desir riches e 

 manant sanz peche e tort a nuly ne fra. 



Le seignur deit comander ke les acunturs par les maners 

 oyent les pleintes e les torz de chescoyn ke se pleint del 

 seneschal ou del baillif ou del prouost ou del hayward ou 

 de autre ke del maner seit e ke pleinre dreiture set tenue a 

 frank e a vilain costumer e as autres pleintifs si com par 

 enqueste put estre ateint e ke les acunturs facent dreit en 

 lur peril. 



Le office des acounturs. 1 



Les acunturs deiuent estre leaus sages e bin sachanz 

 le mestir e tote les chapitres e les articles 2 al acunte en 

 rentes en mises en issue de grange e en estor en totes autre 

 choses ke il iapendent. Item les acuntes deyuent estre oy 

 a chescun maner e donke porra lem sauer le pru e le damage 

 e les fiez e les aproemenz del seneschal del baillif e del 

 prouost e des autres car quant ke il vnt fet 3 de pru ou de 

 damage purra estre veu par lacunte en vn jour ou en deus 

 e donkes porra il legirement ver le sen ou la folie des auant 

 dit senechaus baillifs prouostz e donkes pount les acunturs 

 prendre enquestes de fez dont il sont en doutes e oir les 

 pleintes de chescoin plentif e fere les amendes. 



Le seneschal deit estre aioint as conturs ne mye com 

 souerein ne com compaignon del acunte mes com collateral 



1 Inserted from (13). s [qe apendent.] * [de denz un an.] 



